KOMISIJOS REGLAMENTAS (EB) Nr. 552/2008
2008 m. birželio 17 d.
kuriuo iš dalies keičiamos Reglamentų (EB) Nr. 2430/1999, (EB) Nr. 2380/2001 ir (EB) Nr. 1289/2004 nuostatos dėl leidimo naudoti tam tikrus priedus gyvūnų mityboje sąlygų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Pagal Reglamento (EB) Nr. 1831/2003 13 straipsnio 3 dalį bendrovė Alpharma (Belgium) BVBA pateikė prašymą pakeisti leidimo turėtojo pavadinimą, atsižvelgiant į Komisijos reglamentus (EB) Nr. 2430/1999 (2), (EB) Nr. 2380/2001 (3) ir (EB) Nr. 1289/2004 (4). Šiais reglamentais leidžiama naudoti tam tikrus priedus. Leidimai yra susieti su leidimo turėtoju.
(2)
Leidimo naudoti Reglamento (EB) Nr. 2430/1999 I priede išvardytus priedus robenidino hidrochloridą 66 g/kg (Cycostat 66G) ir alfa amonio maduramiciną 1 g/100g (Cygro 1 %) turėtojas yra Roche Vitamins Europe Ltd.
(3)
Leidimo naudoti Reglamento (EB) Nr. 2380/2001 priede nurodytą priedą alfa amonio maduramiciną 1 g/100g (Cygro 1 %) ir Reglamento (EB) Nr. 1289/2004 priede nurodytą priedą dekokvinatą 60,6 g/kg (Deccox) turėtojas yra Alpharma AS.
(4)
Pareiškėjas teigia, kad bendrovė Alpharma (Belgium) BVBA yra teisėtas 2 ir 3 dalyse nurodytų leidimų turėtojų teisių perėmėjas. Bendrovė Alpharma (Belgium) BVBA kartu su prašymu pateikė atitinkamus dokumentus, iš kurių matyti, kad ankstesnis šių leidimų turėtojas šių priedų rinkodaros teisę kartu su papildomais patvirtinamaisiais dokumentais perdavė bendrovei Alpharma (Belgium) BVBA.
(5)
Pasiūlytasis leidimo sąlygų pakeitimas yra tik administracinio pobūdžio ir nesuteikia priežasties iš naujo vertinti atitinkamų priedų. Apie šį prašymą pranešta Europos maisto saugos tarnybai.
(6)
Kad pareiškėjui būtų leidžiama naudotis savo rinkodaros teisėmis bendrovės Alpharma (Belgium) BVBA vardu, būtina pakeisti leidimų sąlygas.
(7)
Todėl reglamentus (EB) Nr. 2430/1999, (EB) Nr. 2380/2001 ir (EB) Nr. 1289/2004 reikėtų atitinkamai iš dalies pakeisti.
(8)
Reikėtų numatyti pereinamąjį laikotarpį, per kurį būtų sunaudotos turimos atsargos.
(9)
Šiame Reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 2430/1999 I priedo E 758 ir E 770 grafų 2 skiltyje įrašo tekstas „Roche Vitamins Europe Ltd“ pakeičiamas „Alpharma (Belgium) BVBA“.
2. Reglamento (EB) Nr. 2380/2001 priedo E 770 grafos 2 skiltyje įrašo tekstas „Alpharma AS“ pakeičiamas „Alpharma (Belgium) BVBA“.
3. Reglamento (EB) Nr. 1289/2004 priedo E 756 grafos 2 skiltyje įrašo tekstas „Alpharma AS“ pakeičiamas „Alpharma (Belgium) BVBA“.
2 straipsnis
Turimas atsargas, atitinkančias iki šio reglamento įsigaliojimo taikomas nuostatas, galima tiekti rinkai ir naudoti iki 2008 m. rugsėjo 30 d.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 17 d.